Техничка школа

03-682/1

Датум:  25.11.2019. година

У складу са Ближим условима о начину, садржају, дужини, месту и времену обављања и другим питањима од значаја за обављање друштвено-корисног, односно хуманитарног рада, прописаним Правилником о обављању друштвено-корисног, односно хуманитарног рада ("Сл. гласник РС", бр. 68/2018), чл. 46.став 1.тачка 1. Статута Техничке школе Школски одбор Техничке школе у Пироту је на седници одржаној дана 25.11.2019. године донео

**ПРАВИЛНИК О ЕВИДЕНТИРАЊУ И ПРАЋЕЊУ ДРУШТВЕНО-КОРИСНОГ, ОДНОСНО ХУМАНИТАРНОГ РАДА УЧЕНИКА И ИЗВЕШТАВАЊА О ЊЕГОВИМ ЕФЕКТИМА**

**Уводне одредбе**

**Члан 1**

Овим правилником се утврђује начин евидентирања и праћења друштвено-корисног, односно хуманитарног рада и извештавања о његовим ефектима у Техничкој школи у Пироту (даље: Правилник).

Обавеза обављања друштвено-корисног, односно хуманитарног рада одређује се ученику упоредо са изрицањем васпитне, односно васпитно-дисциплинске мере, у складу са Правилником о васпитно-дисциплинској и материјалној одговорности ученика и Правилником о обављању друштвено-корисног, односно хуманитарног рада ("Сл. гласник РС", бр. 68/2018).

Друштвено-користан и хуманитарни рад, у смислу овог правилника, обухвата активности чијим се остваривањем развија друштвено одговорно понашање ученика и представља облик ресторативне дисциплине (даље: активности).

**Лице задужено за остваривање и праћење активности**

**Члан 2**

Активности одређене уз васпитне мере опомена и укор одељењског старешине, одређује и прати њихово остваривање одељењски старешина самостално, а ако је потребно - уз подршку члана одељењског већа или стручног сарадника.

Активности одређене уз васпитну меру укор одељењског већа одређује одељењско веће, а прати одељењски старешина у сарадњи са једним или више наставника, односно стручним сарадником, које одреди одељењско веће.

Активности одређене уз васпитно-дисциплинску меру укор директора изриче директор, а прати одељењски старешина у сарадњи са једним или више наставника, односно стручним сарадником, које одреди директор решењем.

Активности одређене уз васпитно-дисциплинску меру укор наставничког већа, изриче наставничко веће, а прати одељењски старешина у сарадњи са једним или више наставника, односно стручним сарадником, које одреди директор решењем.

**Вођење евиденције**

**Члан 3**

Лице задужено за остваривање ипраћење активности сачињава план, води евиденцију о току спровођења активности и подноси Извештај .

Евиденција о току спровођења активности обухвата податке о:

- повреди обавезе ученика или повреди забране за коју се ученику одређује друштвено-користан, односно хуманитарни рад;

- обављеним консултацијама са родитељем/има односно другим законским заступницима ученика и изабраној активности друштвено-корисног, односно хуманитарног рада од предвиђених активности за меру која се изриче;

- планирању појачаног васпитног рада и плану обављања друштвено-корисног, односно хуманитарног рада;

- временском периоду/динамици, начину остваривања друштвено-корисног, односно хуманитарног рада;

- учешћу родитеља односно другог законског заступника ученика у остваривању плана;

- напомена уколико је активност одређена ученику који се образује по индивидуалном образовном плану;

- податак о поднетом извештају надлежном органу.

Евиденција из става 2. овог члана води се у Табели - Евиденција о току спровођења активности друштвено-корисног и хуманитарног рада, која је дата у прилогу који је саставни део овог правилника.

**Извештавање о ефектима друштвено-корисног, односно хуманитарног рада**

**Члан 4**

Лице које је задужено за праћење активности подноси извештај о ефектима друштвено-корисног, односно хуманитарног рада органима школе.

У зависности од тога која је васпитна или васпитно- дисциплинска мера изречена, задужено лице извештава одговарајући орган установе, и то:

- одељењско веће - за васпитне мере опомена и укор одељењског старешине;

- одељењско веће - за васпитну меру укор одељењског већа;

- директора школе - за васпитно-дисциплинску меру укор директора;

- наставничко веће - за васпитно-дисциплинску меру укор наставничког већа.

**Завршна одредба**

**Члан 5**

Овај правилник ступа на снагу осмог дана од дана објављивања на огласној табли Школе.

 Правилник је објављен на огласној табли 26.11.2019. године а ступио на снагу 04.12.2019. године.

ПРЕДСЕДНИК ШКОЛСКОГ ОДБОРА

Миодраг Ивковић

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

ПРИЛОГ: ТАБЕЛА - Евиденција о току спровођења активности друштвено-корисног и хуманитарног рада

Име и презиме ученика: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Разред, одељење ,образовни профил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме родитеља/др.законског заступника:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Да ли се ученик образује по индивидуалном образовном плану\_\_\_\_\_\_\_\_\_\_\_\_\_\_\_\_\_\_\_

**Повреда обавезе/забране : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Изречена васпитна/васпитно дисциплинска мера: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.**

**Активности друштвено - корисног,односно хуманитарног рада : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |
| --- | --- | --- | --- |
|  | **ДАТУМ РЕАЛИЗОВАНЕ**  **АКТИВНОСТИ** | **Ученик**  **/родитељ /др.законски заступник**  **(потпис)** | **Лице које прати обављање планираних активности**  **(потпис)** |
| Консултације са родитељем/  др.законским заступником |  |  |  |
|  |  |  |  |
| План обављања активности |  |  |  |
|  |  |  |  |
| ПЛАНИРАНЕ АКТИВНОСТИ  (реализована активност , трајање активности ) |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| Учешће родитеља у остваривању активности |  |  |  |
|  |  |  |  |
| Извештај о ефектима друштвено-корисног, односно хуманитарног рада |  |  |  |
|  |  |  |  |

Потпис \_\_\_\_\_\_\_\_\_\_\_\_\_